Liite 2

**LIEDON SOTAVETERAANIT RY:N VUOSIKERTOMUS VUODELTA 2016**

**Yleistä**

Vuosi 2016 oli yhdistyksemme 47. toimintavuosi ja itsenäisyytemme 99. vuosi. Veteraanien keski-ikä on 92 vuotta. Ikääntyneet veteraanit ovat siinä elämänvaiheessa, jossa vanhuuden huollolla ja avokuntoutuksella on ratkaiseva merkitys. Jatkossa tulee kiinnittää yhä enemmän huomiota avustustoimintaan, lähi- ja omaispalveluun. Samoin pitää yhä enemmän tukea sotaveteraanien ja heidän puolisoidensa ja leskiensä asumista omissa kodeissaan kohdentamalla oikein kotiin vietäviä palveluja.

Yhdistyksellä on ollut paljon toimintaa ja tilaisuuksiin on osallistuttu runsaasti. Toiminta on ollut kaikki huomioonottavaa ja yhteishenki on ollut hyvä. On hienoa todeta, että edelleen halutaan kuulua hyvään ja hienoon joukkoon.

Tavoitteena on ollut järjestää yhteistä toimintaa ja yhteisiä tilaisuuksia lietolaisten sotainvalidien kanssa. Ruskan tapaamiset, talvisodan päättymisen muistotilaisuus ja joulujuhla järjestettiin taas yhdessä.

Paula Peltolan vapaaehtoistyö kotona asuvien tunnuksen omaavien veteraanien kotiin vietävien palvelujen koordinoimisessa heidän asuinolojensa parantamiseksi on huomattavasti auttanut kunniakansalaisiamme. Samalla tämän työn kautta on kyetty antamaan sekä yhdistykselle että kunnalle oikean kuvan heidän avun- tai palvelutarpeestaan. Tämä työ on huomioitu myös valtakunnallisella tasolla ja liiton edustajat pyysivät meiltä kirjoitusta Sotaveteraani-lehteen hyvänä esimerkkinä muille Suomen kunnille. Myös Liedon kunta on nähnyt tämän työn korvaamattoman tärkeänä ja huomioinut Paulaa tästä vapaaehtoistyöstä.

Pirkko Aaltonen on hoitanut kotona asuvien leskien ja sotaleskien kotiavustajan työnjohtajuutta erittäin aktiivisesti avustajatoiminnan päättymiseen saakka. Sen jälkeen Pirkko pystyi neuvottelemalla siirtämään lähes kaikki avustettavat kunnan kotiavun piiriin. Hän on myös saanut luotua erinomaisen yhteyden palvelua tarvitseviin asiakkaisiin.

Samalla tämän työn kautta on kyetty antamaan sekä yhdistykselle että kunnalle oikean kuvan heidän avun- tai palvelutarpeestaan. Liedon kunta on nähnyt myös tämän työn korvaamattoman tärkeänä ja huomioinut Pirkkoa tästä vapaaehtoistyöstä

Yhdistys on kyennyt kuluneen vuoden aikana tarjoamaan niin veteraaneille, puolisoille kuin leskillekin ilmaiseksi kesäretken (2 vrk), joulujuhlan, teatterimatkat, joulukonsertin ja kaikki Ruskan kokoontumiset tarjoiluineen. Lisäksi heille (1 kpl/talous) jaettiin joulukassi joulutervehdyksenä.

Veteraanit käyttivät noin 36 700 €:n valtiollisen kuntoutusrahan ja sen lisäksi noin 4 000 € kunnan myöntämästä 11 800 €:n avokuntoutusrahasta. Puolisoille ja leskille kyettiin tarjoamaan avokuntoutusta noin 8 000 €:lla.

Tasavallan presidentti mahdollisti sen, että kaikille tunnuksen omaaville veteraaneille voitiin hakea valtiollista kunniamerkkiä (Suomen valkoisen ruusun 1. luokan mitali, SVR M1), mikäli hänelle ei vastaavaa ollut elämänsä aikana aiemmin myönnetty. Kansallisena Veteraanipäivänä mitali jaettiin 24 lietolaiselle tunnuksen omaavalle veteraanille. Pääosa sai kunniamerkin kunnan järjestämässä juhlatilaisuudessa, osalle toimitettiin mitali kotiin ja osalle hoitolaitokseen. Keskuudestamme viime kuukausina poistuneiden mitalit jaettiin omaisille.

Veteraaniperinteen siirtämistä on edelleen jatkettu useissa tilaisuuksissa. Yhdistys on osallistunut Tammenlehvän Perinneliiton seminaariin.

Ikäpartion laulajat ja soittajat ovat aktiivisesti huolehtineet jäsenistön viihtyvyydestä. Lisäksi Ikäpartio on käynyt esiintymässä vanhusten palvelutaloissa. Kiitokset esiintymisaktiivisuudesta kaikille taiteilijoille, mutta erityisesti Väinö Kaukoselle ja Henrik Johanssonille.

Eräs vuoden päätapahtumista oli Sotiemme veteraanien maakunnallisen kirkkopyhän järjestäminen Liedossa syyskuun alussa. Juhla alkoi jumalanpalveluksella Liedon kirkossa ja pääjuhla oli koulukeskuksen ruokasalissa. Paikalle saapui noin 350 vierasta ja se vahvisti myös sen, että vastaava tilaisuus pidetään myös ensi vuonna. Kiitokset kaikille tilaisuuden järjestelyihin osallistuneille. Kirkkopyhän järjestelyt onnistuivat erinomaisen hyvin.

Yhdistys on kiitollisuudella seurannut, miten korsutupasäätiö on kunnostanut kiinteistöjä ja pitänyt huolta korsun ja korsulammen alueen viihtyisyydestä vuonna 2016. Kiitokset koko kiinteistötiimille.

Kotiavustajatoiminnan päättymiseen liittyen Liedon sotaveteraanit ry on ilmoittanut Patentti- ja rekisterihallitukselle lopettavansa toimintansa säännöllisesti palkkoja maksavana työnantajana.

**OSALLISTUMINEN TAPAHTUMIIN**

* Ruskassa 19.1. Pertti Peltola piti mielenkiintoisen esitelmän Liedon kunnan luottamushenkilöistä vuosien varrelta.
* Tammikuun 21. päivänä pidettiin korsuilta. Marja-Riitta Perttula, avustajanaan Hannu Nurmi, esitelmöi Liedon paikannimistä. Marja-Riitta on tehnyt aiheesta myös kirjan.
* Helmikuun 11. päivänä Varsinais-Suomen Sotaveteraanipiiri ry:n piirihallituksen kokoukseen Vehmaan seurakuntatalolla osallistui Tauno Peltola. Kokous oli valmisteleva kokous maaliskuussa pidettävälle piirin vuosikokoukselle.
* Maaliskuun 5. päivänä Salon seudun sotaveteraanien 50 vuotisjuhlaan osallistuivat

Markku ja Kirsti Heinonen

* Yhdistyksen vuosikokous pidettiin 10.3. korsutuvalla. Kokoukseen osallistui 20 yhdistyksen jäsentä. Kokouksessa käsiteltiin ja hyväksyttiin normaalit vuosikokous-

asiat.

* Maaliskuun 13. päivänä vietettiin talvisodan päättymisen muistotilaisuus kirkossa ja sen jälkeen seurakuntatalolla. Paikalla oli noin 50 henkilöä.
* Mia Koivunen piti 15.3. Ruskassa esityksen kuntoutuksesta.
* Piirin vuosikokoukseen Sauvon seurakuntatalolla maaliskuun 18. päivänä osallistui Tauno Peltola. Kokouksessa hyväksyttiin mm. vuoden 2015 tuloslaskelma ja tase sekä toimintakertomus ja lisäksi vuoden 2016 toimintasuunnitelma sekä tulo- ja menoarvio.
* Korsulla järjestettiin perinteiset kinkerit huhtikuun 6. päivänä. Seurakunnasta paikalla oli rovasti Erkki Marttinen ja kanttori Kaisa Takkula. Tilaisuuteen osallistui 20 henkilöä.
* Huhtikuun 12. päivänä Lions Lieto järjesti jälleen perinteisen lounas- ja konserttitilaisuuden veteraaneille seurakuntatalolla. Paikalla oli yhteensä noin 50 henkilöä.
* Eero Alatalo piti 19.4. Ruskassa luennon kuminauhajumpasta. Samalla harjoiteltiin veteraaneille sopivia liikkeitä. Kaikki osallistujat saivat yhdistykseltä lahjaksi kuminauhan.
* Huhtikuun 20. päivänä piirihallituksen kokoukseen Pöytyällä osallistui Markku Heinonen.
* Huhtikuun 21. päivänä tehtiin teatterimatka Riihimäelle. Esitys ”Kultalampi” oli hyvä valinta. Mukana oli 45 henkilöä. Kiitos Paulalle järjestelyistä.
* Huhtikuun 24. päivänä Loimaan seudun sotaveteraanit ry täytti 50 vuotta. Yhdistystä edustivat Henrik Johansson ja Unto Junnila.
* Huhtikuun 27. päivänä kansallisen veteraanipäivän tilaisuuteen kirkossa ja seurakuntatalolla osallistui noin 100 henkilöä. Juhlapäivänä palkittiin 24 Lietolaista veteraania Suomen valkoisen ruusun 1. luokan mitalilla (SVR M1). Suurin osa sai kunniamerkin tilaisuudessa, osalle toimitettiin mitali kotiin ja osalle hoitolaitokseen. Seurakunnasta puheen piti Esko Laine.
* Leena Nikulainen Härkätieltä piti 3.5. Ruskassa luennon apuvälineistä.
* Rotarien talkoisiin Korsulla osallistui 6 henkilöä. Palkkioksi annettiin mahdollisuus mennä kuumaan savusaunaan.
* Piirin järjestämälle ilmoitushankkijoiden risteilylle 11.5. osallistuivat Pirjo ja Simo Hietakangas.
* Toukokuun 11. päivänä järjestettyihin siivoustalkoisiin Korsulla osallistui 18 ahkeraa talkoolaista. Myös Turun Tienoon toimittaja oli paikalla. Seuraavassa lehdessä oli hieno juttu tapahtumasta.
* Toukokuun 12. päivänä oli yhteislaulutilaisuus Korsulla. Ikäpartio säesti ja laulatti. Paikalla oli 39 laulun ystävää.
* Toukokuun 15. päivänä oli kaatuneiden muistopäivän jumalanpalvelus. Ainakin Paula ja Tauno Peltola olivat mukana.
* Toukokuun 17. päivänä pidettiin tilintarkastajien sekä yhdistyksen ja säätiön vastuuhenkilöiden yhteinen saunailta ja palkitsemistilaisuus korsulla. Kahdeksan henkilöä palkittiin kultaisella ansiomerkillä.
* Toukokuun 19. päivänä oli rosvopaistitilaisuus Porissa. Veteraaneja, puolisoita ja leskiä osallistui useita puheenjohtajan johdolla. Kokonaismäärä oli 15 henkilöä.
* Kesäkuun 7. päivänä oli Ruskassa keskustelu- ja kahvitilaisuus
* Kesäkuun 15. päivänä tehtiin kesäteatterimatka Raumalle. Mukana 41 henkilöä. Sää suosi ja kappale ”Sisko ja sen veli” oli ihan mukava. Kiitos Paulalle järjestelyistä.
* Heinäkuun 3. päivänä oli metsäkirkko Kyrössä. Mukana ainakin 3 lietolaista.
* Heinäkuun 5. päivänä oli Ruskassa keskustelu- ja kahvitilaisuus
* Elokuun 2. päivänä oli Ruskassa keskustelu- ja kahvitilaisuus
* Elokuun 2.-3. päivinä tehtiin kesäretki Vaasaan. Mukana Leiniöiden lisäksi 31 henkilöä. Sää suosi ja nähtiin monta mielenkiintoista kohdetta. Kiitos Paulalle, Pirkolle ja Topille.
* Yhteislaulutapahtumaan Korsulla 11.8. osallistui 42 laulun ystävää. Parhaat

kiitokset Ikäpartiolle.

* Elokuun 23.päivänä Korsulla oli ilmoitusten hankkijoiden saunailta. Paikalla 7 henkilöä.
* Syyskuun 4. päivänä vietettiin sotiemme veteraanien maakunnallista kirkkopyhää Liedossa. Juhla alkoi jumalanpalveluksella Liedon kirkossa, jossa saarnasi kirkkoherra Esko Laine. Pääjuhla oli koulukeskuksen ruokasalissa.
* Diakoni Outi Haijanen piti Ruskassa 6.9. luennon
* Syyskuun 11. päivänä Tarvasjoen sotaveteraanien 50-vuotisjuhlaan osallistuivat Kirsti ja Markku Heinonen.
* Proviisori Janni Kujala piti 20.9. Ruskassa luennon lääkkeistä
* Syyskuun 20. päivänä Paula Peltola ja Pirkko Aaltonen osallistuivat sv-piirin organisoimalle kuntakierrokselle Liedon kunnassa
* Lokakuun 2. päivänä Tauno Valonen täytti 100 vuotta. Yhdistystä edusti Pertti Peltola.
* Lokakuun 2. päivänä oli Mikkelin markkinat, johon osallistuttiin hernekeittoa myymällä. Sää suosi ja hernekeitto teki hyvin kauppansa. Tulojakin saatiin ihan mukavasti. Kiitos kaikille mukana olleille.
* Riku Kauhanen piti 4.10. Ruskassa luennon lietolaisista sota-aikana.
* Lokakuun 6. päivänä Sadonkorjuujuhlaan Kiisanpirtillä osallistui Liedosta 5 aktiivista naista.
* Lokakuun 9. päivänä piirin 50-vuotisjuhlaan Turussa osallistui Liedosta 13 henkilöä. Konserttisalin tilaisuus oli juhlava.
* Ikäpartio kävi 13.10. viihdyttämässä laululla ja soitolla Amanda-kodin asukkaita.
* Liisa Peltola piti 18.10. Ruskan tilaisuudessa luennon suunnistuksesta.
* Lokakuun 27. päivänä Paula Peltola järjesti puuhanaisten saunaillan Korsulla.
* Marraskuun 4. päivänä tehtiin teatterimatka Turun Logomoon. Matka onnistui hyvin ja esitys Toc Toc oli hauska. Mukana 40 henkilöä. Kiitos Paulalle järjestelyistä.
* Erik Norrgård piti 8.11. esitelmän Ruskassa aiheena Raisio-yhtymän Venäjän kauppa.
* Puheenjohtaja kävi 12.11. Turussa pitämässä Lotta-perinneyhdistyksen Varsinais-Suomen piirin vuosikokouksessa esitelmän Liedon sotaveteraaneista ja Kantti kesti -esityksen.
* Piirin seminaariin 17.11. Kiisanpirtillä osallistuivat Kirsti ja Markku Heinonen sekä Paula ja Tauno Peltola.
* Esko Laine piti Ruskassa esitelmän 22.11. Lapin sodan siviilien asioista.
* Marraskuun 24. päivänä oli seurakuntatalolla kunnan ja seurakunnan järjestämä ”Muistipäivä”, johon osallistui useita yhdistyksen jäseniä.
* Marraskuun 25. iltana vietettiin yhdistyksen joulujuhlaa Lasikulmassa perinteisin menoin. Musiikista vastasi ikäpartio. Ohjelma oli monipuolista. Kiitos kaikille järjestelyihin osallistuneille. Juhlaan osallistui 84 henkilöä.
* Marraskuun 29. päivänä joulukonserttiin Liedon kirkossa oli yhdistys hankkinut 20 lippua veteraaneille, puolisoille ja leskille. Solistina Kyösti Mäki-Mattila.
* Puheenjohtaja kävi 5.12. pitämässä Kantti kesti -esityksen Liedon Aistitalon asiakkaille.
* Itsenäisyyspäivän tilaisuuteen osallistuttiin joukolla. Juhla alkoi jumalanpalveluksella kirkossa. Seppeleenlaskun jälkeen pääjuhla oli kunnantalolla. Juhlapuheen piti pääjohtaja Liisa Hyssälä.
* Joululounaalle Pansion laivastoasemalla 8.12. osallistuivat Henrik Johansson, Väinö Kaukonen ja Markku Heinonen.
* Joulukuun 12. päivänä Lauri Nautelan museolla oli Riku Kauhasen kirjan Viestipataljoona 33 esittelytilaisuus. Yhdistyksen edustajat oli kutsuttu mukaan.
* Joulukuun 20. päivänä vietettiin joulurauhaa Ruskassa. Paikalla oli yli 20 henkilöä. Kirkkoherra Risto Leppänen johti tilaisuuden.
* Joulukuun 21. päivänä järjestettiin joulusauna Korsulla. Mukana oli myös rovasti Esko Laine. Paikalla oli noin 50 henkilöä. Savusaunan jälkeen oli jouluinen ateria. Pertti oli savustanut kalat ja naiset Paulan johdolla järjestivät muut syötävät ja juotavat. Kiitos kaikille järjestelyihin osallistuneille.
* Keskustelutilaisuuksia Ruskassa järjestettiin vuoden aikana 20 kertaa. Yleensä kuukauden jälkimmäisen kokoontumisen yhteydessä kuultiin luento eri aiheista.
* Savusaunaa lämmitettiin jäsenille 14 kertaa
* Yhdistyksen edustajana Nautelankoski-säätiön edustajistossa oli Pirkko Aaltonen ja hänen sijaisenaan Kauko Tomberg.
* Liedon vanhus- ja vammaisneuvoston varajäsenenä on toiminut Paula Peltola.
* Yhdistyksen edustajana piirin kokouksissa on toiminut Markku Heinonen.

Täytettyään yli 90 vuotta yhdistyksen jäseniä on onniteltu joka vuosi korttitervehdyksellä. Kuluneena vuonna yksi henkilö täytti 100 vuotta, 91-99 vuotta täytti 27 henkilöä ja 90 vuotta täytti 6 henkilöä. 100 vuotta ja 90 vuotta täyttäneitä onniteltiin myös kukkatervehdyksin.

**Palkitsemiset**

Valtiollinen Suomen valkoisen ruusun 1. luokan mitali (SVR M1) luovutettiin veteraanipäivänä seuraaville henkilöille tai heidän omaisilleen: Anttila Aune Mirjam, Heikkilä Leo Kullervo, Kallio Paavo Henrik, Kaukonen Väinö Kalevi, Kummala Timo Tuomas, Leskinen Urpo Gunnar, Nikulainen Hanna Katri, Rauvola Aino Annikki, Reinikainen Sylvi Adele, Salminen Onni Armas, Stigell Yrjö August, Toivonen Eino Evert, Uotila Esko Oskari, Hellman Teuvo Kasper, Rautiainen Iines Irja, Saralehto Maire Annikki, Salmenoja Oiva Hugo Antero, Jokioinen Antti, Kalliola Aarne, Lähteenmäki Vieno Astrid, Norrgård Sirkka-Liisa, Virjonen Kerttu, Virtamo Helvi Alina ja Virtanen Mauri.

Yhdistys palkitsi keväällä palkitsemistilaisuudessa korsulla kultaisella ansiomerkillä seuraavat henkilöt: Pirkko Aaltonen, Anneli Nurmi, Paula Peltola, Manu Lahtinen, Veikko Mörsky, Erik Norrgård, Jari Sairanen ja Tauno Peltola.

Yhdistys palkitsi joulujuhlassa lietolaisten sotaveteraanien hyväksi tehdystä työstä kultaisella ansiomerkillä seuraavat henkilöt: Airi Kapanen, Reino Jalonen, Pirkko Leiniö, Toivo Leiniö, Oili Riikonen, Marja-Leena Reunanen ja Elina Tupala, sekä hopeisella ansiomerkillä Marja-Leena Brander, Lauri Kangas, Veikko Kiviniemi ja Risto Leppänen.

Joulujuhlassa ruusut luovutettiin Kauko Tombergille hänen merkkipäiväänsä liittyen sekä Paula Peltolalle sekä Pirkko Aaltoselle kiitoksena kotiin vietävien palvelujen ja kotiavustajatoiminnan hoitamisesta.

**Kuntoutus**

Valtiollisia kuntoutusrahoja Lieto sai 36 738,19 euroa**,** joilla 29 veteraania sai kuntoutuspäätöksen. Avokuntoutusta eli fysioterapiaa ja/tai jalkahoitoja myönnettiin 27 veteraanille ja kolmelle myönnettiin laitoskuntoutusta.

Liedon kunta tuki kuntoutusta 11 800 eurolla. Yhdistys suuntasi kunnan myöntämää kuntoutusrahaa siten, että sillä mahdollistettiin 9veteraanin ja 20 puolison tai lesken fysioterapia ja/tai jalkahoito paikallisissa avokuntoutuslaitoksissa. Veteraaneille myönnettiin 10 fysioterapiaa joko vastaanottokäynteinä tai kotikäynteinä. Kaikkiaan 20 puolisoille tai leskelle mahdollistettiin 5 hieronta- ja 4 jalkahoitokertaa.

Kuntoutukseen käytettiin viime vuonna noin 11 800 euroa ja virkistykseen noin 7 132,75 euroa eli yhteensä noin 18 900 euroa. Kuntoutukseen käytetty raha on tässä laskettu kalenterivuonna 2016 maksetuista laskuista.

Kuntokerho on kokoontunut tiistaisin kirkonkulmalla ja Pahkamäessä 18 kertaa. Ohjaajana on toiminut Reijo Heikkilä. Yleensä niihin on osallistunut kumpaankin 10 - 15 henkilöä.

Keskustelu ja esitelmätilaisuuksia on järjestetty Ruskan tiloissa 20 kertaa. Lämpimät kiitokset Pirkko Aaltoselle ja Laimi Aaltoselle tilaisuuksien järjestelyjen ja tarjoiluiden hoitamisesta. Osanottajien määrä on ollut keskimäärin noin 20 henkilöä. Ainakin kerran kuukaudessa on joku henkilö pitänyt noin puolen tunnin alustuksen kaikkia kiinnostavasta aiheesta. Pirkko hankki ja jakoi yksin asuville leskille joulukassin.

Sotaveteraanit ovat osallistuneet viikoittain seurakunnan järjestämiin toimintatorstai – tapahtumiin. Keskimäärin sotaveteraanien osallistujia on ollut 10 henkilöä.

Tänä vuonna hallitukselle ei ole esitetty piirille tarkoitettuja jäsenten avustushakemuksia lääkekustannusten korvaamiseen tai kiinteistöjen kunnostamiseen/parantamiseen liittyvissä asioissa. Yhdistys kannustaa edelleen jäseniään hakemaan taloudellista tukea piiriltä, koska sitä on mahdollisuus saada. Yksi yhdistyksen jäsen sai 700 € asunnon korjaukseen piirin kautta Sotavahinkosäätiöltä.

Liedon kunnan kanssa on järjestetty useita palavereita, joissa on käsitelty avokuntoutus-, kotiavustaja- ja kotiin vietävien palvelujen asioita.

Tarvasjoen sotaveteraanit ry:n ja Liedon kunnan kanssa sovittiin, että molemmat yhdistykset hoitavat itsenäisesti kotiavustajatoimintansa ja kotiin vietävät palvelut.

Sovittiin myös, että Markku Heinonen tekee edelleen yhteisen kuntoutusraha-anomuksen Liedon kunnalle (12 000 euroa) ja Tarvasjoella asuvat sotaveteraanit ovat yhteydessä Mia Koivuseen avokuntoutukseen päästäkseen. Liedon kunta myönsi avokuntoutukseen 11 800 euroa vuodelle 2016.

Liedon Tili- ja kiinteistöpalvelu lahjoitti taas yhdistykselle 500 euroa joululahjana.

**Kotiin vietävät palvelut**

Kunta sai valtion rahaa tunnuksen omaavien veteraanien kotiin vietävien palvelujen tukemiseen noin 21 000 euroa. Tämä summa sisälsi myös Tarvasjoen osuuden. Syksyllä kunta sai vielä lisää rahaa 5 312 €. Yhdistyksen jäsenlistalla oli 22 henkilöä ja lisäksi 5 ei-yhdistyksen jäsentä, mutta kuitenkin rintamatunnuksen omaavaa veteraania. Kaikkiin veteraaneihin on oltu aktiivisesti yhteydessä antaen heille palveluseteleitä, joilla on katettu siivoustarpeet, sekä lisäksi on jaettu lounaslipukkeet niitä halunneille. Myös kotona asuvien veteraanien ruohonleikkuita ja rännien puhdistusta on järjestetty sekä polttopuita on hankittu. Lisäksi erilaisia turvatarpeita, kuten turvakaiteita, suihkutuoleja, vilkkuvia ovikelloja ym on hankittu. Taksikortit ovat myös tulleet tarpeellisiksi ja niitä on jaettu 8 kappaletta. Tällä hetkellä yhdistys työskentelee 27 henkilön eteen tukeaksemme heidän kotona asumistaan. Rahat loppuivat kesken lokakuun alussa, koska palveluihin lisätty ateriapalvelun käyttö oli ennakoitua suurempi. Vuoden loppupuolella pystyttiin tarjoamaan ainoastaan siivousta kolmen viikon välein.

Paula Peltola on käytännössä organisoinut palvelut tai tavarat niitä tarvitseville kotona asuville tunnuksen omaaville veteraaneille. Jouluna Paula ja Jaana Vesma Liedon kunnasta jakoivat joulukassit tunnuksen omaaville veteraaneille. Jaanan mukanaolo auttoi kartoittamaan tulevat palvelutarpeet paremmin. Kokouksia kunnan kanssa pidettiin viisi kertaa.

**Kotiavustajatoiminta 30.6.2016 saakka**

Yhdistys on tukenut jäseniään palkkaamalla kotiavustajan lähinnä siivouspalveluun. Pirkko Aaltonen on ansiokkaasti koordinoinut ja johtanut yhdistyksen kotiavustajatoimintaa.

Avustajana on toiminut Marja Wahlroos 30.6.2016 saakka, jonka jälkeen avustajatoiminta päättyi.

Yhdistys sai sotaveteraanipiiriltä kotiavustajatoimintaan rahallista tukea 4 400 euroa.

Avustajalla oli yhteensä 109 käyntikertaa, joista noin 72,5 % (79 kertaa) oli sotaveteraanien tai sotaveteraanien puolisoa tai leskeä.

Avustajatoiminnan kulut olivat 12 859,53 euroa. ELY-keskus maksoi palkkatukea 9 266 euroa ja sotainvalidipiiri 297,65 euroa. Asiakasmaksuja saatiin 1 635 euroa.

Kaikista palkkatuista huolimatta kotiavustajatoiminta jäi miinukselle 1 660,12 euroa, josta Sotainvalidien Liedon osasto maksoi omalla käyttöosuudellaan noin 456,53 euroa (27,5 % käytöstä). Yhdistyksen vastuulle jäi kuitenkin noin 1 203,59 euroa, mikä katettiin sotaveteraanipiirin tuella.

**Kiinteistöasiat**

Korsutuvan vuokraus ja savusaunan lämmitys sekä vuokraus on hoidettu Korsutupasäätiön toimesta.

Suuri kiitos kuuluu Pertti Peltolalle ja Veikko Mörskylle sekä hänen savusaunatiimilleen.

Kiinteistönhoitajana ja vahtimestarina on toiminut Pasi Rosnell.

**Perinne- ja tukijaoston toiminta**

Jaoston hallitukseen ovat kuluneet:

- puheenjohtaja Paula Peltola

- sihteeri Anneli Nurmi

- varapuheenjohtaja Pirjo Hietakangas, tukiryhmä, pj

Mika Vuorinen, perinneryhmä, pj

 Pasi Rosnell, talkooryhmä, pj

Tauno Peltola, jäsenasiat

 Pirkko Aaltonen, talous

 Erik Norrgård

Liisa Lahtinen

 Unto Junnila

 Simo Hietakangas

 Veikko Mörsky

Jäsenet ovat jakautuneet ryhmiin seuraavasti:

- tukiryhmään: pj Pirjo Hietakangas, Aila Peltola, Pirkko Aaltonen (rahastonhoitaja), Anneli Nurmi, Maija Vuorinen, Liisa Lahtinen ja Laimi Aaltonen.

- perinneryhmään: pj Mika Vuorinen, Simo Hietakangas, Seppo Mikkonen, Jari Sairanen, Leena Viskari, Erik Norrgård ja Unto Junnila.

- talkooryhmään: pj Pasi Rosnell, Simo Vastamäki, Veikko Mörsky, Jouni Mettälä, Mika Sinkkonen, Ilari Kulmala, Marko Tanner, Jarmo Seppälä ja Reino Jalonen.

Vastuut ja tapahtumat:

* Toimintavuoden aikana jaosto on kokoontunut kolme kertaa (23.4., 31.5. ja 17.9.).
* Jäseniä jaostossa oli vuoden päätyttyä 285.
* Mika Vuorinen on hoitanut kunniavartiot (yhdessä Liedon reserviupseereiden kanssa) ja päivittänyt Liedon Sotaveteraanien kotisivuja.
* Pirkko Aaltonen on hoitanut talousasiat, kotiavustaja-asiat, kotona asuvien leskien asiat ja Ruskan kokoontumisten järjestelyt.
* Tauno Peltola on hoitanut yhdistyksen sihteerin tehtävät ja jäsenasiat.
* Paula Peltola on hoitanut kunnan puolesta kotiin vietävien palvelujen koordinoinnin, järjestänyt kesäretken, teatterimatkat ja puuhanaisten saunaillan sekä veteraanihautauksiin liittyvät asiat.
* Veikko Mörsky tiimeineen on hoitanut savusaunan lämmittämisen
* Tukiryhmä on hoitanut tarjoilun korsun tapahtumissa.
* Perinneryhmän jäseniä on ollut auttamassa joidenkin veteraanien kotona asumista. Työ on ollut lähinnä tontin siivousta ja nurmikon leikkuuta.
* Veteraanien joululehden asiat hoidettiin työryhmällä Unto Junnila, Mika Vuorinen ja Simo Hietakangas. Ilmoitushankkijoita oli kahdeksan. Ilmoituksia saatiin 46 kpl, ilmoitusten arvo oli 3 740 euroa. Lehteä jaettiin 170 kpl veteraaneille ja veteraanien puolisoille terveyskeskukseen, vanhainkotiin, kouluille ja kirjastoon.
* Simo Hietakangas on toiminut Tarvasjoen vesijumpan ja yhteiskuljetusten organisaattorina. Vesijumpassa on käyty Tarvasjoen uimahallissa yhteensä15 kertaa. Kiitos kaikille niille, jotka ovat yhteiskuljetuksia järjestämällä mahdollistaneet vanhempien henkilöiden mukaan tulon.
* Mauno Lahtinen on organisoinut vaihtoehtoisen vesijumpan Paattisten aluetalon uimahalliin. Siellä käytiin 4 kertaa.

**Jäsenistö**

Yhdistyksen jäsenmäärä oli vuoden päättyessä 341, joista tunnuksen omaavia miehiä ja naisia on 22 henkilöä. Puolisojäseniä on 34 henkilöä sekä perinne- ja tukijaoston jäseniä 285 henkilöä. Viimeinen iltahuuto tavoitti 6 veteraania.

**Hallinto**

Puheenjohtajana on toiminut Markku Heinonen, varapuheenjohtajana Kauko Tomberg ja sihteerinä Tauno Peltola. Jäseninä ovat toimineet Anneli Nurmi, Unto Junnila, Väinö Kaukonen, Erik Norrgård, Paavo Pitkänen, Kauko Tomberg, Mika Vuorinen, Paula Peltola, Sirkka Säteri, Anja Kaukonen, Hanna Koli, Kirsti Heinonen, Liisa Lahtinen, Pirjo Hietakangas, Pasi Rosnell ja Veikko Mörsky. Hallituksen varajäseninä ovat toimineet Airi Kapanen, Laimi Aaltonen ja Jouni Mettälä. Rahastonhoitajana on toiminut Pirkko Aaltonen ja kiinteistönhoitajana Veikko Mörsky.

Hallitus on kokoontunut 9 kertaa. Yhdistys on ollut edustettuna piirin vuosikokouksessa ja piirihallituksen kokouksissa neljä kertaa. Lisäksi on osallistuttu piirin seminaareihin, perinnetyön tilaisuuteen ja ilmoitustenhankkijoiden tilaisuuksiin. Paljon asioita on sen lisäksi hoidettu erilaisissa tapaamisissa, puhelimessa ja matkoilla asioiden välttämättömään hoitoon liittyen. Jäsenistöä on pyritty palvelemaan kaikenlaisissa asioissa.

Hyvät veljet ja sisaret

Lopuksi saanemme vielä tässä yhteydessä esittää lämpimän kiitoksen edellisen vuoden päätyttyä kaikille veteraaniveljille ja – sisarille sekä perinne- ja tukijaostolle siitä suuresta tuesta, mitä olemme saaneet vastaanottaa. Haluamme myös kiittää kaikkia tukijoitamme, jotka ovat myötävaikuttaneet työntäyteisen vuoden onnistumiseen.

Rivien harventuessa yhteenkuuluvuus tiivistyy. Tarvitsemme yhä konkreettisemmin toistemme tukea.

Yritetään yhä jaksaa yhdessä eteenpäin. Mottomme olkoon edelleen ”Kaveria ei jätetä”.